text: Guldsmykker søger ejer
  10 december 2010 kl. 16.16
  Under en ransagning i Esbjerg har politiet fundet en del guldsmykker af ældre dato. Nu leder politiet efter ejeren.
  Der er blandt andet fundet to vielsesringe. De er indgraveret med datoen 11-2-38. 
  I den mindste af ringene er navnet Magnus indgraveret. I den anden større ring er der indgraveret noget, der begynder med B og med K. Resten kan ikke ses på grund af slitage.
  Ved du noget om smykkerne så ring til lokalpolitiet i Esbjerg på telefon 1-1-4.
  